***Наурызым – асыл айым.***   
  
*(Наурыз мейрамына арналған сценарий)*   
  
**1. Жүргізуші**: Қайырлы күн, мерекеге жиналған барша қауым. Бүгінгі Ұлыстың ұлы күні - ата - баба сөзімен айтқанда ақ түйенің қарны жарылған күн. Наурыз мейрамы - бұл көктем мен еңбектің мерекесі, күн мен түн теңесетін күн. Бұл мейрам 22 наурыздан 19 сәуірге дейін тойланатын ұзақ мейрам. Көктем мен Жаңа күн мерекесі.Барша халық асыға көптен күтетін шырайлы да, шұғылалы көктем мерекесі, жыл басы Наурыз айы Арқа төсіне де келіп жетті.

Тоң болып қалған қарлар жібіп, жылғалардан аққан сулар да күміс қоңыраудай сылдырап, әсем бір күйге бөлейтін шақ – Наурыз айы, Наурыз тойы да басталды.   
**Би 8 сынып**

**2 жүргізуші**: Наурыз – Ұлыстың Ұлы күні. Наурыз – жыл басы. Бұл күн, күн мен түн теңесіп, табиғат ананың оянып, жер көгеріп, төрт түлік төлдеп, ақ құйылып, дүние әлемнің жаңарып, жайнаған кезі.   
  
**1. Жүргізуші**:: Тәуелсіздік алғаннан бері Наурыз ерекше маңызға ие болып, айрықша атап өтелетін жағдайға жеттік. Осы көне Наурыз мерекесі көктемнің келгенін, табиғаттың оянғанын білдіріп, жаңа жылдың басы ретінде туған Отанымызға деген барлық ұлттар мен ұлыстардың ықыласын біріктіріп, түрлі ұлттық салт-дәстүрлер, туыстықпен бір-біріне деген құрметті білдіреді.

**Ортаға бастауыш сынып қыздарын өз өнерлерін** көрсетуге шақырамыз  
  
**2.Жүргізуші**: Осы мейрам тұсында біздің халқымыздың мейрімділігі, қайырымдылығы, ақ жарқындылығы тәрізді ең жақсы қасиеттері көрінеді.

Құрметті, достар!

Ғасырлар қойнауынан біздерді Наурыз мейрамымен құттықтап ертегі кейіпкерлері келді. Қарсы алайық !

Тойды ақылды, әрі әділ Жиренше ашады.

/ Музыка ойналады /   
  
**Жиренше**: - *Құрметті менің бақытты ұрпақтарым!*   
  
*Көктем және қуаныш мейрамы құтты болсын !*   
  
*Ұлыстың ұлы күні береке мен молшылық әкелсін!*   
  
*Барлық жамандық атаулы жойылсын!*   
  
*Қуаныш пен күлкі жүздерінен кетпесін.*   
  
*Наурыз тойын жұп жазбай*   
  
*Биыл қарсы алайық.*   
  
*Досқа [құшақ ашайық](http://www.engime.org/piya-sanditi-ashaji-ta-tamasha-bolaji-ishindegi-fajapti-ojfa-t.html),*   
  
*Өлең, жырға басайық,*   
  
*Қазақтың бір салты деп,*   
  
*Тойға шашу шашайық.*

/ Музыка ойналады /

Ұлттық киім киген қыздар шашу шашады.   
  
**Қожанасыр** – *Жарайсың, Жиренше, жарайсың!*   
  
*Сен ылғи да дұрыс сөздер айтасың.*   
  
*Ал қазір ұрпақтарымыз, көңілдерің көтерсің!*

/ Музыка ойналады, / **би бастауыш сынып ұлдар  
Алдар Көсе: -** *Тоқта, тоқтаңдар! Бұл кім өзі Наүрыз көжесі бар қазанды жауып тұрған?*   
  
**Қожанасыр**: *- Шығайбай ғой мынау!*   
  
**Алдар Косе**: *- Ол неге осылай істейді?*

Шығайбайға жақындайды, ол шапанымен қазанды жауып тұрады*. –*  
  
*Бай-еке! Не істеп тұрсың, қазан сенікі емес қой?*   
  
**Шығайбай:** *- Бұл жерде ешқандай қазан жоқ!*   
  
**Тазша бала**: *- Ә-ә, енді түсінікті. Шығайбай өз қазаны болмаса да, бөтен қазанды қызғанып тұр. Наурыз мейрамы кезінде осылай істеуге бола ма?*

/ Үрейлі музыка ойналады /  
**Алдар Көсе**: *- Аттан! Аттан! Байеке, жылдам. Сенің отарыңа қасқыр шапты!*   
  
**Шығайбай**: *Қалай! Қалай! Не дейді-ау, құртты ғой жыртқыштар қойларымды. Қазанды қалай тастап кетемін, мен қайтып келгенше ештеңе қалмас. Қимағанмен болмас, қой кетейін әйтпесе малсыз қалармын.*

/ Жүгіріп шығып кетеді /  
**Алдар Көсе**: *-Шығайбай қайтып келгенше, қонақтарға наурыз көжені апараық, ауыз тисін.*

**1.Жүргізуші:** «Жаңбырменен [жер көгереді](http://www.engime.org/23-bata-beru-jrgizushi-rmetti-tidarmandar-bl--dris-sojlejik.html),

Батаменен ел көгереді» деген аталарымыз, әділ Жиренше алақанын жайып, ақ батасын берсін

**Жиренше:** «Ұлыс оң болсын,

Ақ мол болсын,

Қайда барсақ жол болсын!

Ұлыс бақты болсын,

Төрт түлік ақты болсын,

Көйлектерің көк болсын,

Уайым-қайғы жоқ болсын

Қуаныштарың көп болсын!

/ Домбыра әуені /  
**2. Жүргізуші**:: Халқымыздың мифологиялық аңыздары бойынша Наурыздың 22 түнінде сағат 3 - те даланы Қыдыр ата аралайды. Жаңа күн табалдырықты аттап үйге енгенде «Жалғыз шала сәуле болмас»деп, қос шырақ жағылып қойылады Ыдыс атауларын «ырысқа» деп жеті түрлі тағамға толтырып қояды Жыл бойы дән тасқын - тасқын, ақ мол, жауын - шашын көп болсын деп тілейді  
  
(Ортаға Қыдыр ата келеді)  
  
**1. Жүргізуші**: Қыдыр ата ортамызға келіп түр  
Бізге ақ батасын, ақ тілегін берейін деп  
Сәлем беріп, алақанымызды жайып  
Алайық атамыздың Ақ батасын

**Қыдыр ата**. Сұрасаң бата берейін,  
Үстем болсын мерейін  
Ықыласпен қол жайсаң  
Ақ тілекті төгейін  
Ұлыс оң болсын  
Ақ мол болсын,  
Қайда барсаң жол болсын  
Төрт түлік ақты болсын,  
Ұлыс береке берсін,  
Бәле-жәле жерге енсін  
Көйлектерін көк болсын!  
Қайғы уайым жоқ болсын  
Қуаныштарың көп болсын  
Аумин!  
**2ж**  Есте қалсын мерекелік сәтті күн  
Тойлайық біз Наурыз-тойдың шаттығын,  
 Билеңіздер, ойнаңыздар қуанып.  
 Той думанның ашайық біз сандығын.  
**Ән: 9 сынып  
1 Жүргізуші** : Ал енді «**Сұрақ-жауап**» ойынын өткізейік.   
  
*1.Қазақ халқының тойлары қандай дәстүрмен басталады?* */Шашу/*   
  
*2.Қазақтың ұлттық әйелдер бас киімдері қалай аталады?*   
  
*/ қыздардар бас киімі – сәукеле, әйелдердікі – кимешек, жаулық /*   
  
*3. Наурыз символы* */ жауқазын /*   
  
*4. Наурыз көже құрамы неше тағамнан тұрады,оларды ата?*   
  
*/ жеті тағам: ет, тұз, бидай, май, айран, құрт, күріш /*   
  
*5. Шаңырақ дегеніміз не:* */ киіз үйдің төбесі /*

6. Наурыз қандай мереке? (Жаңа жыл)

7. Наурыз айында айтылатын жыр? (жарапазан)

8. Наурыз сөзі қай тілден енген? (парсы)

9. Наурыз атымен байланысты қорықты ата. (Наурызым)

10. Наурыз күні не жағады? (қос жарық)

**Ортаға өз өнерлерін көрсетуге 6 сыныпты шақырамыз. Би**

**1 - жүргізуші:** Жыр сыйлайық, нұр сыйлайық тірлікке,  
Қастерледік қадіріңді білдік де.  
Құтты болсын ұлыс күн жұмылдырған,  
Бәрімізді ынтымақ пен бірлікке - дей келе ортаға **бастауыш сыныпты** шақырамыз

**Тақпақ, би** – 1 сынып  
2 - жүргізуші: Наурыз мейрам жүректерге нұр сепкен,  
Маңдайымнан сүйіп жатыр күн көктем.  
Жарығыңмен, шуағыңмен Күн - Ана,  
Алып келдің жер бетіне гүл көктем- **дей келе Жанібек Балапайұлының орындауында ән**

**1 - жүргізуші:***Көкпар, бәйге, қыз қуу, асық ойын*   
  
*Наурызда ойналады ұлттық ойын.*   
  
*Төлдейді сиыр, түйе, бие, қойың*   
  
*Құтты болсын, жаңарып келген тойың!*

Енді келесі кезекті ойынға береміз.  
Сендер Наурыз символы жауқазын екенін білесіңдер ғой. Мен сендерге осы көктем гүлімен ойын өткізбекпін. Жауқазын музыкамен қолдан қолға өтеді, музыка тоқтағанда гүл кімнің қолында қалса, сол өлең, тақпақ немесе мақал, жаңылтпаш айтып өз өнерін көрсетуі керек.

/ «**Жауқазын»** ойыны ойналады /

**2 - жүргізуші:** Алқа - жұртым, той - думан,  
Ортамызда ашайық.  
Ән мен күйді төгіп біз,  
Інжу маржан шашайық!  
**6 сыныптың орындауында «Наурыз көктем » әні**

**1 ж.** Наурыз тойға жиналған халқым менің,  
Бәріңнің ойға алғаның жарқын сенің,  
Бүгінгі той ертеңгі ардақты ісің,  
Ғажап болсын алдағы еңбектерің,  
**Номер: көрініс 9 сынып**

**2 ж.** Ал, халайық келіңдер,  
тамашаны көріңдер  
тағы қызық ойын бар  
Ойынға бір сыйлық бар   
Сол сыйлықты ұтып ал,- деп ортаға **«Аударыспақ**» ойынына кім шығады екен.

**1 ж**. Ұлыстың ұлы күні құтты болсын,  
Жаныңыз нұрға бөгеп, жырға толсын,  
ұзақ ғұмыр жасаңыз, еш бейнетсіз,  
Қуаныш қызықпенен бақыт қонсын.  
**Би 5 сынып**

**2ж.** Қар еріп, жер көкмемдей жаз бола ма,  
 мұз кетпей, айдын көлге қаз қона ма,  
 Ойнамай Наурыз тойда думандатып,  
 Көңілі адамдардың мәз бола ма,-деп қазақтың ұлттық ойындарын ойнатайық.  
 **Ойын:«Оқтау тартыс»** (Ортаға әйел адамдарды шығарайық).

**1 ж.** Күн менен түн теңелді,  Жер шуаққа кенелді,

Қуанышта ел енді.  Наурыз келді салтымыз:

Көгерсін деп халқымыз  Көшеге тал егеді.

Наурыз тойы –  береке,  Наурыз тойы – жыр-аңыз.

**2ж.** Наурызды тәңір бізге нәсіп еткен,

Мейірім танысын деп тасып өткен.

Наурыз сән – салтанат, ұлттық рух,

Бақытты Наурызы бар халқым неткен!

**Сөз кезегін мектеп директоры Махамбетов Е.Е береміз.**

**1 ж.** Барша қонақтарды мерекелік дастарханға шақырамыз. Осымен концерттік бағдарламамыз аяқталды.